ஒரு ஆட்சி மாறும் போது, அடுத்து வருபவர்கள் முக்கிய திட்டங்களை தொடர்ந்து நிறைவேற்றினால் தான் நாடும் மாநிலமும் வளர்ச்சியடையும். உதாரணமாகச் சொன்னால், மதிய உணவுத் திட்டத்தை பெருந்தலைவர் காமராஜர் அறிமுகப் படுத்தினார். அண்ணா – கலைஞர் ஆட்சியில் தொடர்ந்து அது செயல்பட்டது. பின்னர் எம்.ஜி.ஆர் அவர்கள் முதல்வர் ஆன பிறகு, இதை சத்துணவுத் திட்டம் என மேம்படுத்தினார். அவருக்குப் பிறகு மீண்டும் முதல்வரான கலைஞர் அவர்கள், சத்துணவுடன் முட்டை என அறிமுகப் படுத்தினார். பின்னர் ஜெயலலிதா அம்மையார் மேலும் கூடுதல் கவனத்துடன் செயல்படுத்தினார். இன்றைய ஆட்சியாளர்களும் சத்துணவு திட்டத்தை, விடாமல் நடத்தி வருகின்றனர்.